Школашкахь нохчийн мотт хьехаран урокийн барам лахбина. Юьхьанцарчу классашна хьехархой кечбечу колледжешкахь 3-4-чуй курсашкахь нохчийн мотт хьалха хьоьхуш хиллехь, х1инца хьехаран сахьташ к1езиг ду я дан а дац. Нохчийн пачхьалкхан университетехь нохчийн меттан, литературан а говзанчаш (хьехархой) хьалхачул а к1езиг кечбеш бу. Берийн бошмашна говзанчаш кечбар хила деззачу т1ег1анехь дац. Нохчийн маттахь долу «Стела1ад», «Орга» журналаш а, «Даймохк» газет а шайн рожехь арадолуш дац. Туьканийн, кафейн, ресторанийн, урамийн, пачхьалкхан хьаьрмийн ц1ерш кхечу къаьмнийн хилла ца 1аш, кхечу къаьмнийн меттанийн йозанашца д1аязйина ю. Вай вовшашка буьйцу нохчийн мотт вай хезаш ду, цуьнах дикка кхеташ дацахь а.